РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32

от заседание на комисия ”Управление на собствеността”
към Пленума на Висшия съдебен съвет, проведено на 03.10.2018 г.

Днес, 03.10.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 19/05.07.2018 г., т. 67 :

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Боян Новански
                                                                                       Огнян Дамянов
                                                                                       Олга Керелска                                                                                                                                                                         

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт” и инж. Дениза Павлова – началник отдел „Инвестиции и строителство”  в дирекция „Управление на собствеността на съдебната власт” и Мая Атанасова - главен експерт - юрисконсулт в дирекция „Правна”, Анжела Цветанова – ст. експерт – юрист в дирекция „Управление на собствеността“

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1.  Предложения за членове на жилищната комисия

ПО ДНЕВНИЯ РЕД:

І. Поканени за изслушване в заседание на КУС:

1. ОТНОСНО: Среща с г-жа Радослава Маждракова - председател на Районен съд гр. Казанлък и г-жа Таня Димитрова – районен прокурор на Районна прокуратура гр. Казанлък, в изпълнение решение на КУС по протокол № 31/19.09.2018 г., т. 24.
След като изслуша становищата на г-жа Радослава Маждракова - председател на Районен съд гр. Казанлък и г-жа Таня Димитрова – районен прокурор на Районна прокуратура гр. Казанлък във връзка извършване на ново разпределение на работните помещения в сградата на Съдебна палата – Казанлък, за нуждите на Районна прокуратура – Казанлък, както и за отдаване под наем на помещение за „банков офис“ и като съобрази проведената дискусия, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРЕПОРЪЧВА държавните съдебни изпълнители да бъдат преместени в едно работно помещение.
1.2.	УКАЗВА на административния ръководител – председател на Районен съд – Казанлък да предложи разпределение на помещенията на ет.1 в Съдебна палата с отчитане нуждата от Регистратура на Районна прокуратура – Казанлък.
1.2.  Възлага на отдел „Управление на собствеността“ за изготви писмо до окръжния прокурор на Стара Загора за предприемане на съвместни действия с директора на ОД на МВР – Стара Загора за осигуряване на помещения за архив в сградата на районното управление – Казанлък.

IІ. Инвестиционна дейност:

2. ОТНОСНО: Организиране и провеждане на открита процедура за възлагане на обществена поръчка за проектиране и строителство с предмет: „Проектиране, преустройство и промяна на предназначението на почивна база, находяща се в к.к. "Св.Св. Константин и Елена", гр. Варна в национален учебен център за органите на съдебната власт“,  и  приемане на изготвени „Техническа спецификация“, „Критерии за подбор“ и „Методика за оценка“ към документация за участие в обществената поръчка.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ОДОБРЯВА „ТЕХНИЧЕСКА СПЕЦИФИКАЦИЯ“, „ТЕХНИЧЕСКО ЗАДАНИЕ – ПРИЛОЖЕНИЕ №1“,  „КРИТЕРИЙ ЗА ПОДБОР“ И „МЕТОДИКА ЗА КОМПЛЕКСНА ОЦЕНКА“ към документацията за участие в обществена поръчка с предмет: „Проектиране, преустройство и промяна на предназначението на почивна база, находяща се в к.к. "Св.Св. Константин и Елена", гр. Варна в национален учебен център за органите на съдебната власт.
	2.2. ИЗПРАЩА решението по т.1 от настоящия протокол чрез Главния секретар на ВСС на дирекция „Правна“ в АВСС, по компетентност за последващи действия.
2.3. ИЗПРАЩА решението по т.1 от настоящия протокол на Комисия „Бюджет и финанси“, по компетентност.  

2.4. Предлага на Пленума на ВСС да вземе следното решение:

1.	УПЪЛНОМОЩАВА представляващия Висшия съдебен съвет да организира и проведе процедура „публично състезание“  по реда на чл. 18, ал. 1, т. 12 от ЗОП за възлагане на обществена поръчка с предмет: „Проектиране, преустройство и промяна на предназначението на почивна база, находяща се в к.к. "Св.Св. Константин и Елена", гр. Варна в национален учебен център за органите на съдебната власт“, при прогнозна стойност 2 375 000,00 лв. без ДДС или 2 850 000,00 лв. с ДДС, както и да сключи договор с определения изпълнител или да прекрати процедурата.
2.5. 	ВНАСЯ предложението като редовна точка в следващо редовно заседание на Пленума на Висшия съдебен съвет.

3. ОТНОСНО: Организиране и провеждане на обществена поръчка за строителство по реда на чл. 20, ал. 4, т. 1 с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г. С. Раковски“ № 185 за нуждите на администрацията на Висшия съдебен съвет“ и приемане на изготвени „Техническа спецификация“, „Критерии за подбор“ към документацията за участие в обществената поръчка.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА „ТЕХНИЧЕСКА СПЕЦИФИКАЦИЯ“ към документацията за участие в обществена поръчка с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г.С.Раковски“ №185 за нуждите на администрацията на Висшия съдебен съвет“ и „КРИТЕРИИ ЗА ПОДБОР“ с минималните изисквания за допустимост по отношение на участниците в процедурата с цел установяване на възможността им за изпълнение на поръчката. Стойността на разхода е в размер на 46 500,00 (четиридесети шест хиляди и петстотин) лв. без включен ДДС и 55 800,00 лв. (петдесет и пет хиляди и осемстотин) с включен ДДС, като финансирането е от неразпределения резерв за „Текущ ремонт“ по §10 „Текущ разход“.
3.2. ИЗПРАЩА решението по т.1 от настоящото решение чрез Главния секретар на ВСС на дирекция „Правна“ в АВСС, по компетентност и последващи действия.
3.3. ИЗПРАЩА решението по т.1 от настоящото решение на Комисия „Бюджет и финанси“ по компетентност. 

3.4. Предлага на Пленума на ВСС да вземе следното решение:

1. УПЪЛНОМОЩАВА представляващия Висшия съдебен съвет да организира и проведе обществена поръчка по реда на чл. 20, ал. 4, т. 1 от ЗОП с предмет: „Строително-монтажни работи за изпълнение на текущ ремонт в част от сграда находяща се в гр. София, ул. „Г.С.Раковски“ №185 за нуждите на администрацията на Висшия съдебен съвет“, при прогнозна стойност 46 500,00 (четиридесети шест хиляди и петстотин) лв. без включен ДДС и 55 800,00 лв. (петдесет и пет хиляди и осемстотин) с включен ДДС, както и да сключи договор с определения изпълнител или да прекрати процедурата
2. ВНАСЯ предложението като редовна точка в следващо редовно заседание на Пленума на Висшия съдебен съвет.

4. ОТНОСНО: Писмо с вх. рег. № ВСС – 11413/19.09.2018 г. от прокуратурата на Република България относно упълномощаване на Главния прокурор, в качеството му на възложител по ЗУТ, за обект „Проектиране на преустройство на сгради за нуждите на Прокуратурата на РБ, находящи се ул. "Монтевидео" № 21 и ул. "Народно хоро" № 89б“ и осигуряване на средства за изработване на оценка на съответствието на инвестиционния проект.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Предлага на Пленума  на ВСС да вземе следното решение: 

1. УПЪЛНОМОЩАВА Главния прокурор, с право да преупълномощава, да представлява ВСС, в качеството му на възложител по ЗУТ, пред съответните държавни и общински органи, както и пред експлоатациаонните дружества, като подава заявления, получава документи, съгласува документация и сключва договори за присъединяване към техническата инфраструктура за обект  „Проектиране на преустройство на сгради за нуждите на Прокуратурата на РБ, находящи се ул. "Монтевидео" № 21 и ул. "Народно хоро" № 89б“.
4.2. ВНАСЯ предложението като редовна точка в следващо редовно заседание на Пленума на Висшия съдебен съвет.

5. ОТНОСНО: Съгласуване на документация за провеждане на обществена поръчка с предмет „Проектиране на преустройство на сгради за нуждите на Прокуратурата на Република България, находящи се на ул. "Монтевидео" № 21 и ул. "Народно хоро" № 89б“, във връзка с депозирано писмо от прокуратурата на Република България.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА становището на отдел „Инвестиции и строителство“ в дирекция „УССВ“ и отдел „УКЦОП“, АВСС.
5.2. СЪГЛАСУВА без забележки и препоръки документацията за провеждане на обществена поръчка с предмет: „Проектиране на преустройство на сгради за нуждите на прокуратурата на Република България, находящи се на ул. „Монтевидео“№21 и ул. „Народно хоро“№ 89б“, гр. София, във връзка с депозирано писмо от прокуратурата на Република България.
5.3. ИЗПРАЩА решението по т. 2 от настоящия протокол ведно със становището на отдел „Инвестиции и строителство“ в дирекция „УССВ“ и отдел „УКЦОП“, АВСС на главния секретар на администрацията на Главния прокурор.

6. ОТНОСНО: Съгласуване документация за провеждане на обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“, във връзка с депозирано писмо от г-жа Мариана Шотева - административен ръководител  на Административен съд гр. Пазарджик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРИЕМА становището на отдел „Инвестиции и строителство“ в дирекция „УССВ“ и отдел „УКЦОП“, АВСС.
6.2. СЪГЛАСУВА документацията за провеждане на обществена поръчка с предмет: „Проектиране и изграждане на нова съдебна сграда за нуждите на Административен съд гр. Пазарджик, Окръжна прокуратура гр. Пазарджик и Районна прокуратура гр. Пазарджик“, във връзка с депозирано писмо от г-жа Мариана Шотева, административен ръководител  на Административен съд гр. Пазарджик.
6.3. ИЗПРАЩА решението по т. 2 от настоящия протокол ведно със становището на отдел „Инвестиции и строителство“ в дирекция „УССВ“ и отдел „УКЦОП“, АВСС на административния ръководител на Административен съд гр. Пазарджик.

7. ОТНОСНО: Сключване на договор за упражняване на авторски надзор, във връзка с предстоящо стартиране на строително-монтажни работи на обект: „Реконструкция и ремонт на аварирала пристройка и основна сграда на Съдебна палата гр. Карлово, ул. “Димитър Събев” № 4“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Предлага на Пленума на Висшия съдебен съвет да вземе следното решение:

УПЪЛНОМОЩАВА Представляващия Висшия съдебен съвет да сключи договор с „Деметра проект“ ООД, автор на инвестиционен проект за осъществяване на авторски надзор на обект: „Реконструкция и ремонт на аварирала пристройка и основна сграда на Съдебна палата гр. Карлово, ул. “Димитър Събев” № 4“, на стойност 26 700 лв. без ДДС.
7.2. ВНАСЯ предложението като редовна точка в следващо редовно заседание на Пленума на Висшия съдебен съвет.

8. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на Висш съдебен съвет за 2018 г., към 31.08.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.  ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.08.2018 г.
8.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.08.2018 г. на Комисия „Бюджет и финанси“.
8.3. КАНИ административните ръководители на РС-Асеновград и РС-Самоков на следващото заседание на комисията, което ще се проведе на 10.10.2018 г. /сряда/ от 10,30 часа, зала 512, във връзка с необходимостта от реализация на капиталовите средства до края на 2018 г. 
8.4. ИЗПРАЩА решението по т. 8.3. на административните ръководители на РС-Асеновград и РС-Самоков, за сведение и изпълнение.

-	ІІІ. Управление на собствеността:

9. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” относно предприемане на действия, по изясняване на обстоятелствата, свързани с прекратяване на договора относно непризнаване и непотвърждаване на начислена такса битови отпадъци, за периода  01.01.2015 г. до 25.02.2015 г. в размер на 31.17 лв., от г-н Наско Баталов - бивш служител на НСлС и наемател на ап. № 41 с адрес: гр. София, район „Красно село“, бл. 199, ет.10 съгласно договор за наем рег. № Д-11 от 01.04.2009 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Не дава съгласие да продължи процедурата за събиране на  дължимата сума по реда на ГПК, съгласно чл. 19, ал. 2 от договора рег. № Д-11 от 01.04.2009 г. в размер на 31,17 лв., доколкото същата не е икономически целесъобразна, е с неизвестен изход и не е в интерес на ВСС.
9.2. ИЗПРАЩА решението по т. 9.1. ведно с преписката на дирекция „Бюджет и финанси“ за вземане на решение относно възможността по отписване на дължимата сума предвид т. 1. 

10. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” във връзка с писмо рег. № ВСС-8473/13.09.2018 г. от министъра на вътрешните работи по повод изразено съгласие за предоставяне на имот – частна държавна собственост, находящ се в гр. София, р-н „Оборище“, ул. „Калиманци“ № 7, в управление на ВСС за нуждите на ПРБ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Пленума на Висш съдебен съвет да вземе следното решение: 
1. ИЗРАЗЯВА съгласие за придобиване безвъзмездно в управление на Висш съдебен съвет, за нуждите на Прокуратурата на Република България, недвижим имот – частна държавна собственост, представляващ апартамент № 7, гр. София, р-н „Оборище”, ул. „Калиманци” № 7, ет. 2.
2. За решението по т. 1 да се уведоми областният управител на област София с оглед предприемане на последващи действия за предоставяне на жилището по реда на ЗДС и ППЗДС в управление на ВСС, за нуждите на ПРБ. 
10.2. ВНАСЯ предложението като редовна точка в следващо редовно заседание на Пленума на Висшия съдебен съвет.

11. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” във връзка с писмо рег. № ВСС-10721/12.09.2018 г. от Министерство на регионалното развитие и благоустройството във връзка с проект на РМС за безвъзмездно предоставяне за управление на части от имоти – публична държавна собственост, на КПКОНПИ и на МВР. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

     11.1.  Оттегля точката от дневния ред.

12. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” във връзка с § 4 от Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение по т. 64.1. от протокол № 19/05.07.2018 г. на ПВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОДОБРЯВА доклад от Анжела Цветанова – ст. експерт-юрист в отдел УС, дирекция УССВ, ведно с предложените в него отговори по запитвания на административни ръководители на органи на съдебната власт, стопанисващи имоти от жилищния фонд на ВСС.
12.2. ВЪЗЛАГА на отдел УС, дирекция УССВ да изготви и изпрати окръжно писмо до административните ръководители на органи на съдебната власт, стопанисващи имоти от жилищния фонд на ВСС, със следното съдържание:
 1. За незаетите ведомствени жилища, съответните административните ръководители на органите на съдебната власт следва да променят титуляра на партидите за доставка на услуги със „Софийска вода“ АД, „ЧЕЗ Електро България“ АД, „Топлофикация – София“ ЕАД, „Овергаз Мрежи“ АД на името на органа, като разходите и ежемесечно всички консумативни разходи, свързани с услугите на горните дружества, се поемат от съответния орган на съдебната власт. 
2. Данък сгради, съгласно разпоредбата на чл. 388, ал. 2 от Закона за съдебната власт, се осигурява по бюджета на Висш съдебен съвет.  
Произтичащите от собствеността на свободните имоти задължения за такса битови отпадъци се обезпечават и планират по бюджета на Висш съдебен съвет.
3. Управителите на етажните собствености следва да бъдат уведомени, че съответният орган на съдебната власт е стопанисващ недвижимите имоти - частна държавна собственост, предоставени за управление на ВСС за жилищни нужди, във връзка с постъпването на информация относно решения на общото събрание на етажната собственост и тяхното изпълнение.
4. Ежегодно, в срок от 3 /три/ работни дни, след изтичане на срока по чл. 6, ал. 1 от Правилата, административните ръководители на съответните орган на съдебната власт, изпращат списък със свободните и годни за обитаване жилища в дирекция „Управление на собствеността на съдебната власт“ към Висш съдебен съвет за внасяне и утвърждаване от Пленума на Висшия съдебен съвет на общ списък съгласно чл. 6, ал. 2 от Правилата и публикуването му на интернет страницата на Висш съдебен съвет.  
5. Месечната наемна цена следва да се определя съгласно Правилника за прилагане на Закона за държавната собственост, без данък върху добавената стойност на основание чл. 45, ал. 4 от Закона за данък върху добавената стойност, при условията на чл. 111 от Наредба № 7/ 22.12.2003 г. за правила и нормативи за устройство на отделните видове територии и устройствени зони /приложения – примерни протоколи/.
Предвид цитираната по-горе нормативна база, Висш съдебен съвет не поема разходи за изготвяне на заключение от вещо лице относно определяне на месечна наемна цена.    
6. Месечната наемна цена се заплаща до 5-то число на текущия месец, като сумата се внася по сметката на Висшия съдебен съвет, Българска народна банка, BIC: BNBGBGSD, IBAN: BG69 BNBG 9661 3100 1738 01.  
7. В договора за наем следва да се определи, че в срок от 14 /четиринадесет/ работни дни след приемането на имота, наемателят се задължава да прехвърли или регистрира (открие) на свое име партидите (електромери, водомери, топломери и др.), за което своевременно да уведоми наемодателя, както и:
- да заплаща всички консумативни разходи - ел. енергия, топлоенергия, газ, телефон, асансьор, чистач, портиер, вода, СОТ, охрана и др.;
- да заплаща такса битови отпадъци за ползването на имота, съгласно действащата нормативна уредба за съответната община;
- да извършва текущите и основните ремонти за своя сметка, като за основните ремонти е необходимо предварително писмено съгласие на наемодателя;
- заплащането на вноските, определени за фонд „Ремонт и обновяване“, съразмерно с притежаваните идеални части, с оглед разпоредбата на чл. 6, ал. 2 от Закона за управление на етажната собственост, ще са за сметка на съответния орган на съдебната власт. 
8. Във връзка с горната точка, прилагаме препоръчителен образец на договор за наем.
9. Копия от протокола за предаване на имота на наемателя, допълнително споразумение към договор за наем, в случай на сключването му, както и от документите, удостоверяващи прекратяване или разваляне на договора, протокола за приемане на имота от наемателя при освобождаване на жилището, следва да се представят във Висш съдебен съвет, дирекция „Управление на собствеността на съдебната власт“ в срок от 3 /три/ работни дни от подписването им.
При сключване на допълнително споразумение /анекс/ към договор за наем и/или прекратяване на същия, следва да се посочва датата от която анексът влиза в сила или договорът се прекратява. 
10. При освобождаване на ведомствено жилище да се извършват измервания от представител/и на съответния орган на съдебната власт на полезната площ на жилището и определяне на показателите му, с оглед коректно определяне на наемната цена.
11. В чл. 12, ал. 1, т. 1 от Правилата по отношение на „идеалните части от собственост“, същите следва да се възприемат, независимо от начина по който са придобити и от размера им, само ако се намират в същото населено място, за което се кандидатства и се ползват за живеене или се упражняват права върху тях с цел извличане на финансови облаги и доходи /пример: отдаване под наем, извършване на търговска дейност и др./.
12. В чл. 12, ал. 1, т. 3, изр. 2-ро от Правилата по отношение на допуснатото изключение при наличие на тежко влошено семейно, здравословно и финансово състояние на кандидата, хипотезите на тежко влошено семейно състояние и здравословно състояние са в условията на алтернативност, но всяка една от тях се взема предвид кумулативно с финансовото състояние на кандидата /пример: тежко влошено здравословно състояние, което изисква скъпо лечение, лекарства, медицинска сестра, особени грижи, друга медицинска помощ и др., които рефлектират/влошават финансовото състояние на кандидата и поради тази причина не е в състояние да заплаща свободен наем; влошеното семейното положение също следва да се обвързва с тежко влошено финансовото положение на кандидата/. 
13. Изложеното в т. 10 се прилага и по отношение на чл. 31, ал. 3 от Правилата.
14. По отношение на § 11 от Правилата:
- до наемателите, които ползват ведомствено жилище повече от 5 /пет/ години, независимо от определения срок в договора за наем или същият е станал безсрочен, се отправя 1 /едногодишно/ предизвестие за прекратяването му;
- до наемателите, които ползват ведомствено жилище над 10 /десет/ години се отправя 1 /едномесечно/ предизвестие за прекратяването му, на основание чл. 238, изр. 1-во във връзка с чл. 229 от Закона за задълженията и договорите;
- за наематели, на които срокът на договора е бил 3 /три/ години и към момента е изтекъл, но не е надвишил 5 /пет/ годишния срок по чл.31, ал.1 от Правилата и същите отговарят на условията, предвидени в Закона за държавната собственост, Правилника за прилагане на Закона за държавната собственост и настоящите Правила, се сключват допълнителни споразумения /анекси/ със срок не по-дълъг от 5 /пет/ години общо;
- за наематели, които са настанени в жилище в качеството си на магистрати или служители на определен орган на съдебната власт и в последствие са се преместили на длъжност в друг орган на съдебната власт, договорът за наем се прекратява, като им се отправи 1 /едномесечно/ предизвестие.
15. Регистрите по чл. 34 се поддържат, актуализират и съхраняват при установения ред в съответния орган на съдебната власт. Образците на регистрите, утвърдени със заповед № ВСС-9451/20.07.2018 г. на главния секретар на АВСС, са публикувани на сайта на Висш съдебен съвет, раздел „Ведомствени жилища“.

13. ОТНОСНО: Информация за проведена работна среща на административните ръководители на органите на съдебна власт, гр. Варна

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.  ПРИЕМА за сведение информацията от проведена работна среща на административните ръководители на органите на съдебна власт, гр. Варна.

14. ОТНОСНО: Предложения за членове на жилищната комисия

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРЕДЛАГА на Пленума на Висш съдебен съвет да вземе следното решение: 
На основание чл. 7, ал. 2, б. „а“ от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет /ВСС/ за жилищни нужди, определя следните членове на Жилищната комисия:
1. Боян Новански – член на ВСС – Председател; 
2. Огнян Дамянов – член на ВСС;
3. Анжела Цветанова – „старши експерт – юрист“ в Отдел „Управление на собствеността“ в Дирекция „Управление на собствеността на съдебната власт“ АВСС – секретар;
4. Красимира Василева – „началник отдел“  „Юридическо осигуряване дейността на ВСС“ в Дирекция „Правна“ АВСС;
5. Ралица Агопян – „главен експерт – счетоводител“ в Дирекция  „Бюджет и финанси“ в АВСС.
14.2. ВНАСЯ предложението като редовна точка на заседание на Пленума на Висшия съдебен съвет насрочено на 04.10.2018 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/
								       ЕВГЕНИ ДИКОВ